stanford-oval/wikipedia huggingface dataset:
แคเมอรอน บอร์ธวิก-แจ็กสัน

| ข้อมูลส่วนตัว |
| --- | --- | --- | --- |
ชื่อเต็ม:  แคเมอรอน เจค บอร์ธวิก-แจ็กสัน
วันเกิด:   (1997-02-02) 2 กุมภาพันธ์ ค.ศ. 1997 (27 ปี)
สถานที่เกิด:  แมนเชสเตอร์, ประเทศอังกฤษ
ส่วนสูง:  1.87 m (6 ft 2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  ชล็อนสก์วรอตสวัฟ
หมายเลข:  3
สโมสรเยาวชน
2003–2015:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2015–2020 |  แมนเชสเตอร์ยูไนเต็ด |  10 |  (0) |
| 2018–2019 |  สคันธอร์ปยูไนเต็ด(ยืมตัว) |  29 |  (2) |
| 2019–2020 |  แทรนเมียร์โรเวอส์(ยืมตัว) |  3 |  (0) |
| 2020 |  โอลดัมแอทเลติก (ยืมตัว) |  6 |  (0) |
| 2020–2021 |  โอลดัมแอทเลติก |  31 |  (2) |
| 2021–2023 |  เบอร์ตันอัลเบียน |  59 |  (2) |
| 2023– |  ชล็อนสก์วรอตสวัฟ |  0 |  (0) |
ทีมชาติ
| 2012–2013 |  อังกฤษ รุ่นอายุไม่เกิน 16 ปี |  3 |  (0) |
| 2013–2014 |  อังกฤษ รุ่นอายุไม่เกิน 17 ปี |  6 |  (0) |
| 2015–2016 |  อังกฤษ รุ่นอายุไม่เกิน 19 ปี |  2 |  (0) |
| 2016 |  อังกฤษ รุ่นอายุไม่เกิน 20 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แคเมอรอน เจค บอร์ธวิก-แจ็กสัน (อังกฤษ: Cameron Jake Borthwick-Jackson, เกิด 2 กุมภาพันธ์ ค.ศ. 1997) เป็นนักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับชล็อนสก์วรอตสวัฟ
ฟุตบอลอาชีพ > ระดับสโมสร

แคเมอรอนเกิดเมื่อวันที่ 2 กุมภาพันธ์ 2540 โดยเป็นเด็กในท้องถิ่นคือเกิดที่เมือง แมนเชสเตอร์ ก้าวเข้าสู่ศูนย์ฝึกเยาวชนของสโมสรเมื่อปี 2546 ขณะอายุได้ 6 ปีและได้เซ็นสัญญาเป็นนักเตะอาชีพกับทางสโมสรเมื่อปี 2556 ขณะอายุได้ 16 ปี
โดยแคเมอรอนได้ประเดิมสนามให้ทีมสำรองนัดแรกโดยลงมาเป็นตัวสำรองแทน ทอม ลอว์เรนซ์ ในนัดที่ทีมสำรองของทีมปีศาจแดงเปิดบ้านเอาชนะทีมสำรองของ โบลตัน วันเดอเรอร์ส ไปได้ 4-1 เมื่อวันที่ 16 กันยายน 2556 ซึ่งในฤดูกาล 2556-57 เขาได้ลงเล่นไปทั้งสิ้น 22 นัดพร้อมกันนั้นเขายังสามารถคว้าแชมป์ เอฟเอ ยูธ คัพ ได้ถึง 2 สมัยคือในปี 2557 และ 2558
ในฤดูกาล 2558-59 แคเมอรอนได้รับการผลักดันขึ้นสู่ทีมชุดอายุไม่เกิน 21 ปีและได้มีโอกาสลงเล่นให้กับทีมชุดใหญ่ในฐานะตัวสำรองในนัดที่ทีมปีศาจแดงชนะ เวสต์บรอมมิชอัลเบียน 2-0 เมื่อวันที่ 7 พฤศจิกายน 2558 โดยลงมาเล่นแทน มาร์โกส โรโค ในนาทีที่ 76
ฟุตบอลอาชีพ > ระดับทีมชาติ

แคเมอรอนได้ลงเล่นในนามทีมชาติอังกฤษรุ่นอายุไม่เกิน 19 ปีไป 1 นัดในนัดที่ทีมสิงโตน้อยพบกับทีมชาติ ฮอลแลนด์ รุ่นอายุไม่เกิน 19 ปี เมื่อวันที่ 12 พฤศจิกายน 2558
โคบราสตาร์ชิป

| โคบรา สตาร์ชิป |
| --- | --- |

ข้อมูลพื้นฐาน
ที่เกิด: นครนิวยอร์ก รัฐนิวยอร์ก สหรัฐ
แนวเพลง: ป็อปพังก์, ซินธ์ป็อป, อัลเทอร์เนทีฟแดนซ์, แดนซ์ร็อก
ช่วงปี: 2005-ปัจจุบัน
ค่ายเพลง: Decaydance/Fueled by Ramen Atlantic Records

สมาชิก: เก๊บ ซาปอร์ตา (Gabe Saporta) ไรแลนด์ แบล็คกินตัน (Ryland Blackinton) อเล็กซ์ ซัวเรซ (Alex Suarez) วิคตอเรีย แอชเชอร์ (Victoria Asher) เนท โนวาร์โร (Nate Novarro) 
อดีตสมาชิก: อลิซ่า ชวาร์ตซ์ (Elisa Schwartz)

เว็บไซต์: CobraStarship.com
โคบรา สตาร์ชิป (อังกฤษ: Cobra Starship) เป็นวงอเมริกัน ก่อตั้งวงโดยมือเบส (และนักร้องนำ) อดีตสมาชิกวงมิดทาวน์ เก๊บ ซาปอร์ตา (Gabe Saporta) โดยทำหน้าที่ร้องนำให้กับวง ส่วนสมาชิกที่เหลือประกอบด้วย มือกีตาร์ ไรแลนด์ แบล็กกินตัน (Ryland Blackinton) มือเบส อเล็กซ์ ซัวเรซ (Alex Suarez) มือกลอง เนท โนวาร์โร (Nate Novarro) และวิกตอเรีย แอชเชอร์ (Victoria Asher) มือคีย์ทาร์
พวกเขามีเพลงฮิต ติดท็อป 10 บนบิลบอร์ดฮอต 100 เพลงแรกคือ "กูดเกิร์ลส์โกแบด" ที่ได้นักแสดงนำในซีรีส์ แสบใสไฮโซ เลห์ตัน มีสเตอร์ มาร่วมร้องในเพลงนี้
แคนาแดร์ ซีแอล-415

| ซีแอล-415 |
| --- | --- |

หน้าที่: เครื่องบินทิ้งระเบิดน้ำสะเทินน้ำสะเทินบก
ผู้ผลิต: แคนาแดร์ บอมบาร์เดียร์แอโรสเปซ
เที่ยวบินแรก: 6 ธันวาคม ค.ศ. 1993
เริ่มใช้: ค.ศ. 1994
สถานะ: ประจำการ
ผู้ใช้หลัก: วีจีลีเดลฟูโอโก (ประเทศอิตาลี) เซกีรีเตซีวีเลอ (ประเทศฝรั่งเศส) กองทัพอากาศเฮลเลนิก (ประเทศกรีซ) กระทรวงทรัพยากรธรรมชาติและป่าไม้ (รัฐออนแทรีโอ ประเทศแคนาดา)
การผลิต: ค.ศ. 1993–2015
จำนวนที่ถูกผลิต: 95 ลำ
ค่าใช้จ่ายต่อลำ:  37 ล้านดอลลาร์แคนาดา
พัฒนาจาก: แคนาแดร์ ซีแอล-215
แคนาแดร์ ซีแอล-415 (อังกฤษ: Canadair CL-415) หรือ ซูเปอร์สคูเปอร์ ภายหลังเรียกในชื่อ บอมบาร์เดียร์ 415 เป็นเครื่องบินสะเทินน้ำสะเทินบกที่ยึดแบบตามแคนาแดร์ ซีแอล-215 และได้รับการออกแบบมาเป็นพิเศษสำหรับการดับเพลิงทางอากาศ สร้างโดยแคนาแดร์ก่อนมาเป็นบอมบาร์เดียร์
การพัฒนา

ในปี ค.ศ. 1987 แนวโน้มของตลาดเน้นไปทางประสิทธิภาพมากขึ้น อย่างเครื่องที่ให้กำลังเทอร์โบพรอพที่มีประสิทธิภาพและเชื่อถือได้ โดยแคนาแดร์ได้รับงานติดตั้ง 17 ลำตัวเครื่องบินซีแอล-215 เพิ่มเติมร่วมกับเครื่องยนต์พีดับเบิลยู123เอเอฟ ของแพรตต์แอนด์วิตนีย์แคนาดา ซึ่งให้กำลังเครื่องยนต์เพิ่มขึ้น 15 เปอร์เซนต์จากเครื่องยนต์ลูกสูบต้นแบบ รวมทั้งเพิ่มความเชื่อถือได้และความปลอดภัย เครื่องบินที่ติดตั้งใหม่ถูกกำหนดให้เป็นเครื่องบินซีแอล-215ที และยังมีจุดเด่นหลายอย่างเกี่ยวกับอากาศพลศาสตร์ ตลอดจนการปรับปรุงระบบรวมทั้งการควบคุมการบิน, เครื่องปรับอากาศห้องนักบิน รวมทั้งระบบไฟฟ้าและระบบการบินที่ได้รับการอัพเกรดแล้ว คุณลักษณะภายนอกที่โดดเด่นที่สุดของชุดเสริมซีแอล-215ที คือการเสริมอากาศพลศาสตร์ให้กับปีกและแพนหาง
อิงจากสำเร็จของซีแอล-215 บริษัทได้เปิดตัวซีแอล-415 ซึ่งเป็นชุดการผลิตใหม่ที่สร้างขึ้นในปี ค.ศ. 1993 เครื่องบินซีแอล-415 บินครั้งแรกเมื่อวันที่ 6 ธันวาคม ค.ศ. 1993 กับการส่งมอบครั้งแรกในเดือนพฤศจิกายน ค.ศ. 1994 โดยมีคำสั่งซื้อจากหลายประเทศไม่นานตามมา
ซีแอล-415 ได้รับการประกอบที่โรงงานบอมบาร์เดียร์แอโรสเปซใกล้ท่าอากาศยานนอร์ทเบย์/แจ็ค การ์แลนด์ ในนอร์ทเบย์ และได้รับการทดสอบบนทะเลสาบนิพิสซิง
เมื่อวันที่ 20 มิถุนายน ค.ศ. 2016 ไวกิงแอร์ได้จัดซื้อใบรับรองแบบซีแอล-415 จากบอมบาร์เดียร์พร้อมกับรุ่นเก่าทั้งซีแอล-215 และซีแอล-215ที การเข้าถือสิทธิ์ได้เสร็จสมบูรณ์ในวันที่ 3 ตุลาคม
การออกแบบ

ซีแอล-415 มีห้องนักบินที่ได้รับการปรับปรุงแล้ว รวมถึงปรับปรุงระบบอากาศพลศาสตร์ และการเปลี่ยนแปลงระบบระบายน้ำเช่นกัน การสร้างเรือเหาะสะเทินน้ำสะเทินบกเพื่อการดับเพลิงที่ทันสมัยนี้ เพื่อใช้ในการตรวจจับและปราบปรามไฟป่า เมื่อเทียบกับซีแอล-215 จะพบว่าซีแอล-415 ได้เพิ่มน้ำหนักและความเร็วในการทำงาน ทำให้เกิดผลิตภาพและประสิทธิภาพที่ดีขึ้น ซึ่งรุ่น 415 สามารถโกยน้ำขึ้นไป 6,140 ลิตร (1,620 แกลลอนสหรัฐ) จากแหล่งน้ำใกล้เคียง ผสมกับโฟมเคมีได้หากต้องการ และหย่อนลงบนกองไฟได้โดยไม่ต้องกลับไปที่ฐานเพื่อเติมถังอีก ซีแอล-415 ได้รับการพัฒนาขึ้นโดยเฉพาะเพื่อให้สามารถปล่อยสารระงับในปริมาณมากเพื่อโต้ตอบการเกิดเพลิงไหม้ได้อย่างรวดเร็ว เครื่องบินได้รับการสร้างขึ้นเพื่อความน่าเชื่อถือและมีอายุยืน โดยใช้วัสดุป้องกันการกัดกร่อน 415จีอาร์ รุ่นใหม่นี้มีน้ำหนักการใช้งานที่สูงขึ้น ในขณะที่ ซีแอล-415 มีบทบาทมากขึ้นสำหรับใช้ในการค้นหาและกู้ภัยของหน่วยเสริมการทหารและการขนส่งสาธารณูปโภค
เครื่องบินต้องใช้พื้นที่ 1,340 เมตร (4,400 ฟุต) ของพื้นที่สามารถบินได้จากระดับความสูง 15 เมตร (49 ฟุต) ตักน้ำได้ 6,137 ลิตร (1,350 แกลลอนเชิงบังคับ; 1,621 แกลลอนสหรัฐ) ของน้ำในช่วงระยะสิบสองวินาทีในระยะ 410 เมตร (1,350 ฟุต) โดยวิ่งบนน้ำที่ความเร็ว 70 นอต (130 กม./ชม.; 81 ไมล์ต่อชั่วโมง) แล้วไต่กลับไปที่ความสูง 15 เมตร เครื่องบินสามารถรับโหลดบางส่วนในพื้นที่ขนาดเล็กและสามารถเลี้ยวขณะตักได้ หากจำเป็น
ประวัติประจำการ

มาจากชื่อเล่นของรุ่นก่อน มันได้รับชื่อ "ซูเปอร์สคูเปอร์" ในแง่ของประสิทธิภาพที่เพิ่มขึ้นอย่างมากในฐานะเครื่องบินทิ้งระเบิดน้ำและเครื่องดับเพลิง ในการยอมรับถึงความสามารถของมัน เครื่องบินได้รับรางวัลเครื่องดับเพลิงทองคำ (Batefuegos de oro) โดยสมาคมส่งเสริมกิจกรรมทางสังคมวัฒนธรรม (Asociacion para la Promocion de Actividades Socioculturales) รางวัลอ้างอิงในส่วน "นี่เป็นเครื่องมือที่มีประสิทธิภาพมากที่สุดสำหรับการต่อสู้ทางอากาศของไฟป่า เป็นกุญแจสำคัญขององค์กรดับเพลิงในหลายประเทศ การปรับปรุงอย่างต่อเนื่องเพื่อตอบสนองความต้องการของการดับเพลิงในป่าทำให้เครื่องบินเหล่านี้เป็นที่รู้จักมากที่สุดในความต้องการมากกว่า 30 ปี"
จากการสร้าง 95 ลำ เจ็ดลำถูกถอดออกจากการใช้งานเนื่องจากอุบัติเหตุ
ประจำการ

ในปี ค.ศ. 2018 มีซีแอล-215 และซีแอล-415 ใช้การ 165 ลำ ใน 11 ประเทศ
| ประเทศ | กองบิน | ผู้ใช้งาน |
| --- | --- | --- |
|  แคนาดา | 62 | รัฐซัสแคตเชวัน, รัฐควิเบก, รัฐออนแทรีโอ, รัฐนิวฟันด์แลนด์และแลบราดอร์, รัฐแมนิโทบา, โพรวินเชียลแอโรสเปซ |
|  โครเอเชีย | 6 | กองทัพอากาศโครเอเชีย, ฝูงบินดับเพลิงที่ 885 |
|  ฝรั่งเศส | 12 | เซกีรีเตซีวีเลอ |
|  กรีซ | 18 | กองทัพอากาศเฮลเลนิก |
|  อิตาลี | 19 | โปรเตซีโอเนชีวีเล |
|  เกาหลีใต้ | 1 |  |
|  มาเลเซีย | 2 | หน่วยงานบังคับใช้กฎหมายการเดินเรือแห่งประเทศมาเลเซีย (ไม่ใช่การดับเพลิง) |
|  โมร็อกโก | 5 |  |
|  สเปน | 21 | กองทัพอากาศสเปน, หน่วยเหตุฉุกเฉินทางทหาร |
|  ตุรกี | 9 |  |
|  สหรัฐ | 4 | กองดับเพลิงเทศมณฑลลอสแอนเจอลิส, เทศมณฑลแซนดีเอโก, กรมป่าไม้แห่งสหรัฐ |
| ไม่เปิดเผย | 3 |  |
| ทั้งหมด | 162 |  |
ข้อมูลจำเพาะ (ซีแอล-415)

ข้อมูลจาก เว็บไซต์บอมบาร์เดียร์แอโรสเปซ
ลักษณะทั่วไป
ลูกเรือ: 2 นักบิน
ที่นั่งเพิ่มเติม: หนึ่งที่นั่งดีดตัว, แปดที่นั่งม้านั่ง
น้ำหนักบรรทุก: 6,400 ปอนด์ (2,900 กก.)
ความยาว: 65 ฟุต (19.82 ม.)
ช่วงระหว่างปลายปีก: 93 ฟุต 11 นิ้ว (28.6 ม.)
ความสูง: 29 ฟุต 3 นิ้ว (8.9 ม.)
พื้นที่ปีก: 1,080 ตารางฟุต (100 ตารางเมตร)
รูปแบบของปีกในแบบตัดขวาง: นากา 4417
น้ำหนักที่ว่างเปล่า: 28,400 ปอนด์ (12,880 กก.)
น้ำหนักเชื้อเพลิงสูงสุด: 10,250 ปอนด์ (4650 กก.)
น้ำหนักเครื่องขึ้นสูงสุด (จากพื้นดิน, โหลด): 43,850 ปอนด์ (19,890 กก.)
น้ำหนักเครื่องขึ้นสูงสุด (จากพื้นดิน, ไม่โหลด): 41,000 ปอนด์ (18,600 กก.)
น้ำหนักเครื่องขึ้นสูงสุด (จากน้ำ): 37,850 ปอนด์ (17,170 กก.)
ความจุสูงสุด (น้ำหรือสารหน่วง): 13,536 ปอนด์ (6,140 กก.)
น้ำหนักสูงสุดหลังจากการตัก: 47,000 ปอนด์ (21,360 กก.)
น้ำหนักการลงสู่พื้นดินสูงสุด: 37,000 ปอนด์ (16,780 กก.)
ขุมพลัง: แพรตต์แอนด์วิตนีย์แคนาดา พีดับเบิลยู 123เอเอฟ เครื่องยนต์ที่ต่อกับใบพัดเครื่องบิน จำนวน 2 เครื่องยนต์, กำลัง กำลังบินขึ้น: 2,380 กำลังม้าที่ใช้ขับเคลื่อนผ่านทางเพลา (1,775 กิโลวัตต์)  ของแต่ละเครื่อง
ศักยภาพ
ความเร็วสูงสุด: 223 ไมล์ต่อชั่วโมง (359 กม./ชม. (194 นอต))
ความเร็วในการล่องเรือ: 207 ไมล์ต่อชั่วโมง (333 กม./ชม. (180 นอต))
ความเร็วร่อน: 78 ไมล์ต่อชั่วโมง (126 กม./ชม. (68 นอต))
พิสัยบิน: 1,518 ไมล์ (2,443 กม.)
เพดานบินเดินทาง: 14,700 ฟุต (4,500 ม.)
อัตราการไต่: 1,600 ฟุต/นาที (8.1 ม./วินาที)
พิสัยบินขึ้น (บรรยากาศมาตรฐานสากล, พื้นดิน): 2,750 ฟุต (840 ม.)
พิสัยบินขึ้น (บรรยากาศมาตรฐานสากล, น้ำ): 2,670 ฟุต (815 ม.)
พิสัยการลงสู่พื้นดิน (บรรยากาศมาตรฐานสากล, พื้นดิน): 2,210 ฟุต (675 ม.)
พิสัยการลงสู่พื้นดิน (บรรยากาศมาตรฐานสากล, น้ำ): 2,180 ฟุต (665 ม.)
ความลึกของน้ำขั้นต่ำ: 6 ฟุต (1.8 ม.)
เทคโนโลยีการบิน
ฮันนีเวลล์ไพรมัส 2 เรดิโอเนวิเกชัน
อาร์เอ็นแซด-850 ร่วมกับเอดีเอฟ, วีโออาร์/ไอแอลเอส/เครื่องหมายบอกตำแหน่ง และดีเอ็มอี
ไลเทฟ/ฮันนีเวลล์ แอลซีอาร์93, ระบบอ้างอิงตำแหน่งและหัวเรื่อง
ฮันนีเวลล์ อีดีแซด-605 อีเอฟไอเอส ร่วมกับดูอัล อีเอดีไอ และอีเอชเอสไอ
วิทยุวัดความสูง (ฮันนีเวลล์ เอเอ-300)
ระบบแสดงผลอุปกรณ์แบบบูรณาการ แอ็คทีฟเมทริกซ์แอลซีดีสามหลอด ปาร์กเกอร์-กัล
ซีไอซีคู่/คอมพิวเตอร์บอกข้อมูลอากาศยานแอโรโซนิค
ไฟสัญญาณฉุกเฉินดอร์นแอนด์มาร์โกลิน อีแอลที-8
ดูเพิ่ม

ชินเมวะ ยูเอส-2
แหล่งข้อมูลอื่น

Airliners.net The Canadair CL-215 & 415
Bombardier's homepage of the SuperScooper
Canadair CL-415 MP
ซีแอล-415 ของกองทัพอากาศสเปน แสดงให้เห็นถึงประตูท้องน้อยที่เปิดออก 4 บาน
วีจีลีเดลฟูโอโกของประเทศอิตาลีกำลังเติมน้ำใกล้อัลเกโร และกระฉอกน้ำส่วนเกินผ่านช่องใต้ปีกที่เอ่อล้น
ประเทศประจำการซีแอล-415 ทั่วโลก
เครื่องบินซีแอล-415 ของกองทัพอากาศโครเอเชียก่อนเติมน้ำในซีโวโกสเช
เครื่องบินซีแอล-415 ของกองทัพอากาศเฮเลนิก กำลังเติมน้ำนอกชายฝั่งของอัตลิต เพื่อต่อสู้กับไฟป่าบนภูเขาคาร์เมล ค.ศ. 2010
เครื่องบินซีแอล-415 ของเซกีรีเตซีวีเลอ ประเทศฝรั่งเศส กำลังปล่อยน้ำ
แค้นลั่น ปังเวอร์

| แค้นลั่น ปังเวอร์ |
| --- | --- |
ใบปิดภาพยนตร์
กำกับ: โจเซลีน มัวร์เฮาส์
บทภาพยนตร์:   โจเซลีน มัวร์เฮาส์  พี. เจ. โฮแกน 
สร้างจาก: The Dressmaker   โดย โรซาลี แฮม
อำนวยการสร้าง: ซู มาสลิน
นักแสดงนำ:   เคต วินสเล็ต  จูดี เดวิส  เลียม เฮมส์เวิร์ท  ฮิวโก วีฟวิง 
กำกับภาพ: โดนัลด์ แมคอัลไพน์
ตัดต่อ: จิลล์ บลีค็อค
ดนตรีประกอบ: เดวิด เฮิร์ชเฟลเดอร์
ผู้จัดจำหน่าย: ยูนิเวอร์แซลสตูดิโอส์
วันฉาย: 14 กันยายน ค.ศ. 2015 (เทศกาลภาพยนตร์นานาชาติโทรอนโต)    29 ตุลาคม 2015
ความยาว: 118 นาที
ประเทศ: ออสเตรเลีย
ภาษา: อังกฤษ
ทุนสร้าง: 11.93 ล้านดอลลาร์สหรัฐ (17 ล้านดอลลาร์ออสเตรเลีย)
ทำเงิน: 18.34 ล้านดอลลาร์สหรัฐ (25.32 ล้านดอลลาร์ออสเตรเลีย)
แค้นลั่น ปังเวอร์ (อังกฤษ: The Dressmaker) เป็นภาพยนตร์ออสเตรเลียแนวตลกดราม่าในปี ค.ศ. 2015 กำกับโดย โจเซลีน มัวร์เฮาส์ สร้างจากนวนิยายในชื่อเดียวกันของโรซาลี แฮม อำนวยการสร้างโดย ซู มาสลิน เขียนบทภาพยนตร์โดย โจเซลีน มัวร์เฮาส์ และ พี. เจ. โฮแกน นำแสดงโดย เคต วินสเล็ต รับบทเป็นช่างตัดเสื้อที่ชื่อไมร์เทิล "ทิลลี่" ดันเนจ ผู้ที่เดินทางกลับมาสู่บ้านเกิดชนบทในออสเตรเลีย เพื่อดูแลสุขภาพของแม่ที่กำลังป่วยหนัก
การถ่ายทำภาพยนตร์เริ่มต้นเมื่อช่วงปลายปี ค.ศ. 2014 ในเมลเบิร์นและรัฐวิกตอเรีย ภาพยนตร์เรื่องนี้เข้าฉายรอบปฐมทัศน์เมื่อวันที่ 14 กันยายน ค.ศ.2015 ที่เทศกาลภาพยนตร์นานาชาติโทรอนโต 2015 และเข้าฉายครั้งแรกในออสเตรเลียและนิวซีแลนด์เมื่อวันที่ 29 ตุลาคม ค.ศ. 2015 ซึ่งสามารถสร้างรายได้ในวันเปิดตัวเป็นอันดับหนึ่งในออสเตรเลียและนิวซีแลนด์ และกลายเป็นภาพยนตร์ที่ทำรายได้สูงสุดเป็นอันดับ 2 ในออสเตรเลีย ประจำปี ค.ศ. 2015 และอันดับ 11 ของภาพยนตร์ทำรายได้สูงสุดตลอดกาลบนตารางบ็อกซ์ออฟฟิสของออสเตรเลีย
ภาพยนตร์เรื่องนี้ได้รับการเสนอชื่อเข้าชิงรางวัลออสเตรเลียน อคาเดมี อวอร์ดทั้งหมด 12 สาขา ได้แก่ภาพยนตร์ยอดเยี่ยม, ผู้กำกับยอดเยี่ยม, นักแสดงนำหญิงยอดเยี่ยม, นักแสดงสมทบชายยอดเยี่ยม, นักแสดงสมทบหญิงยอดเยี่ยม, กำกับภาพยอดเยี่ยม, ลำดับภาพยอดเยี่ยม, งานเสียงยอดเยี่ยม, ดนตรีประกอบยอดเยี่ยม, ออกแบบงานสร้างยอดเยี่ยม และออกแบบเครื่องแต่งกายยอดเยี่ยม และได้รับรางวัลทั้งสิ้น 5 รางวัล ได้แก่สาขานักแสดงนำหญิงยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม สาขาออกแบบเครื่องแต่งกายยอดเยี่ยม และรางวัลจากการโหวตในสาขาภาพยนตร์ออสเตรเลียที่ชื่นชอบ
แหล่งข้อมูลอื่น

เว็บไซต์ทางการ
แค้นลั่น ปังเวอร์ ที่อินเทอร์เน็ตมูวีเดตาเบส
แค้นลั่น ปังเวอร์ ที่บ็อกซ์ออฟฟิศโมโจ
แค้นลั่น ปังเวอร์ ที่รอตเทนโทเมโทส์
แค้นลั่น ปังเวอร์ ที่เมทาคริติก
โคพอลิเมอร์

ตัวอย่างโคพอลิเมอร์รูปแบบต่างๆ
โคพอลิเมอร์ หรือ เฮเทอโรพอลิเมอร์ (อังกฤษ: Copolymer) คือพอลิเมอร์ที่ได้จากการสังเคราะห์สารมอนอเมอร์ตั้งแต่สองชนิดขึ้นไป มีความหมายโดยทั่วไปตรงข้ามกับโฮโมพอลิเมอร์ซึ่งสังเคราะห์จากมอนอเมอร์เพียงชนิดเดียว  กระบวนการสังเคราะห์โคพอลิเมอร์ (Copolymerization) ยังอ้างอิงไปถึงวิธีการสังเคราะห์ทางเคมีในการสังเคราห์โคพอลิเมอร์
โคบี สมัลเดอส์

| โคบี สมัลเดอส์ |
| --- | --- |
สมัลเดอส์ในงานหนังสือการ์ตูนนานาชาติแซนดีเอโก ปี 2019
สารนิเทศภูมิหลัง
ชื่อเกิด: จาโคบา ฟรานซิสกา มาเรีย สมัลเดอส์
เกิด:  (1982-04-03) 3 เมษายน ค.ศ. 1982 (42 ปี) แวนคูเวอร์ ,รัฐบริติชโคลัมเบีย, ประเทศแคนาดา
คู่สมรส: ทารัน คิลแลม
บุตร: 2
อาชีพ: นักแสดง
ปีที่แสดง: 2002–ปัจจุบัน
ผลงานเด่น: บท "โรบิน เชอร์บาตสกี" จาก แบบว่า กว่าพ่อจะเจอแม่ บท "มารียา ฮิลล์" จาก จักรวาลภาพยนตร์มาร์เวล
จาโคบา ฟรานซิสกา มาเรีย สมัลเดอส์ (อังกฤษ: Jacoba Francisca Maria Smulders) หรือชื่อในวงการบันเทิงว่า โคบี สมัลเดอส์ (อังกฤษ: Cobie Smulders) เป็นนักแสดงชาวแคนาดาเป็นที่รู้จักจากบท "โรบิน เชอร์บาตสกี" ในละครชุดเรื่อง แบบว่า กว่าพ่อจะเจอแม่ (2005–2014) ทางช่องซีบีเอส และบท "มารียา ฮิลล์" สายลับแห่งหน่วยชีลด์ในจักรวาลภาพยนตร์มาร์เวล โดยเธอรับบทดังกล่าวในภาพยนตร์เรื่อง ดิ อเวนเจอร์ส (2012), กัปตันอเมริกา: มัจจุราชอหังการ (2014), อเวนเจอร์ส: มหาศึกอัลตรอนถล่มโลก (2015), อเวนเจอร์ส: มหาสงครามล้างจักรวาล (2018), อเวนเจอร์ส: เผด็จศึก (2019), สไปเดอร์แมน: ฟาร์ ฟรอม โฮม (2019) รวมถึงละครชุดเรื่อง ชี.ล.ด์. ทีมมหากาฬอเวนเจอร์ส (2013–2015) ทางช่องเอบีซี, สมมุติว่า..? (2021) และ มหันตภัยอำพราง (2023) ทางดิสนีย์+
นอกจากนี้เธอยังมีผลงานการแสดงในเรื่องอื่นๆเช่น รักแท้หยุดไว้ที่เธอ (2013), ยอดคนสืบระห่ำ 2 (2016), ละครชุดเรื่อง อยากให้เรื่องนี้ไม่มีโชคร้าย (2017) ทางเน็ตฟลิกซ์ สตัมป์ทาวน์ สาวดุสืบเมืองดิบ (2019–2020)
โคดีอิโนน

| --- | --- |

ชื่อ
IUPAC name (5α) -7,8-didehydro-4,5-epoxy-3-methoxy-17-methylmorphinan-6-one
เลขทะเบียน
เลขทะเบียน CAS: 467-13-0
ECHA InfoCard: 100.006.716 
ผับเคม CID: 5459910
CompTox Dashboard (EPA): DTXSID70196909 
คุณสมบัติ
สูตรเคมี: C18H19NO3
มวลโมเลกุล: 297.35 g/mol   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โคดีอิโนน (อังกฤษ: Codeinone) เป็น โอปิออยด์ ที่แรงมากตัวหนึ่ง  มันเป็นสารกึ่งกลางในการสังเคราะห์ สารกึ่งสังเคราะห์ โอปิออยด์ เช่น
นาล็อกโซน (naloxone)
นัลทรีโซน (naltrexone)
ออกซิโคโดน (oxycodone)
โครงสร้างเคมี

โคดีอิโนน สามารถอธิบายได้ว่ามันเป็น เมตทิเลชั่นของ มอร์ฟิโนน: 3-เมตทิล-มอร์ฟิโนน (3-methyl-morphinone.
)
โคดีอิโนน สามารถอธิบายได้ว่ามันเป็น คีโตน ของ โคดีอีน: โคดีอิน-6-ออน (codein-6-on )
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
แคลวิน ฟิลลิปส์

| 0 | 1 | 2 | 3 |
| --- | --- | --- | --- |
 ฟิลลิปส์กับอังกฤษ ในการแข่งขันฟุตบอลโลก 2022
ข้อมูลส่วนตัว
ชื่อเต็ม:  แคลวิน มาร์ก ฟิลลิปส์
วันเกิด:   (1995-12-02) 2 ธันวาคม ค.ศ. 1995 (28 ปี)
สถานที่เกิด:  ลีดส์ อังกฤษ
ส่วนสูง:  1.78 เมตร (5 ฟุต 10 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  อิปสวิชทาวน์ (ยืมตัวมาจากแมนเชสเตอร์ซิตี)
หมายเลข:  8
สโมสรเยาวชน
2003–2010:  วอร์ตลีย์
2010–2014:  ลีดส์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2014–2022 |  ลีดส์ยูไนเต็ด |  213 |  (13) |
| 2022– |  แมนเชสเตอร์ซิตี |  22 |  (1) |
| 2024 |  → เวสต์แฮมยูไนเต็ด (ยืม) |  8 |  (0) |
| 2024– |  → อิปสวิชทาวน์ (ยืม) |  7 |  (0) |
ทีมชาติ‡
| 2020– |  อังกฤษ |  31 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 พฤศจิกายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20 พฤศจิกายน ค.ศ. 2023 (UTC)
แคลวิน มาร์ก ฟิลลิปส์ (อังกฤษ: Kalvin Mark Phillips; เกิด 2 ธันวาคม ค.ศ. 1995) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่อิปสวิชทาวน์ โดยยืมตัวมาจากแมนเชสเตอร์ซิตีและทีมชาติอังกฤษ
ฟิลลิปส์มาจากทีมเยาวชนของลีดส์ยูไนเต็ด เขาลงเล่นนัดแรกให้กับทีมชุดใหญ่ของลีดส์ใน ค.ศ. 2015 ต่อมาในฤดูกาล 2019–20 เขากลายเป็นผู้เล่นตัวหลักภายใต้การทำทีมของมาร์เซโล บิเอลซาซึ่งพาทีมชนะเลิศอีเอฟแอลแชมเปียนชิปได้สำเร็จ หลังจบฤดูกาลนั้น ฟิลลิปส์ก็ได้ลงเล่นนัดแรกให้กับทีมชาติอังกฤษ และใน ค.ศ. 2021 แกเร็ท เซาท์เกตได้เรียกเขาติดทีมชาติในการแข่งขันฟุตบอลชิงแชมป์แห่งชาติยุโรป 2020
ทีมชาติ

ฟิลลิปส์เกิดที่อังกฤษ มีเชื้อสายจาเมกาจากบิดาและเชื้อสายไอริชจากมารดา เขาได้รับการติดต่อจากทีมชาติจาเมกาสำหรับความเป็นไปได้ในการเรียกตัวติดทีมชาติ แต่ในวันที่ 25 สิงหาคม ค.ศ. 2020 แกเร็ท เซาท์เกตได้เรียกฟิลลิปส์ติดทีมชาติอังกฤษเป็นครั้งแรก และฟิลลิปส์ได้ลงเล่นนัดแรกให้กับทีมชาติเมื่อวันที่ 8 กันยายน ค.ศ. 2020 ในนัดที่พบกับเดนมาร์กในยูฟ่าเนชันส์ลีก
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ลีดส์ยูไนเต็ด | 2014–15 | แชมเปียนชิป | 2 | 1 | 0 | 0 | 0 | 0 | — | — | 2 | 1 |
| ลีดส์ยูไนเต็ด | 2015–16 | แชมเปียนชิป | 10 | 0 | 0 | 0 | 0 | 0 | — | — | 10 | 0 |
| ลีดส์ยูไนเต็ด | 2016–17 | แชมเปียนชิป | 33 | 1 | 2 | 0 | 5 | 0 | — | — | 40 | 1 |
| ลีดส์ยูไนเต็ด | 2017–18 | แชมเปียนชิป | 41 | 7 | 1 | 0 | 1 | 0 | — | — | 43 | 7 |
| ลีดส์ยูไนเต็ด | 2018–19 | แชมเปียนชิป | 42 | 1 | 0 | 0 | 2 | 0 | 2 | 0 | 46 | 1 |
| ลีดส์ยูไนเต็ด | 2019–20 | แชมเปียนชิป | 37 | 2 | 1 | 0 | 2 | 0 | — | — | 40 | 2 |
| ลีดส์ยูไนเต็ด | 2020–21 | พรีเมียร์ลีก | 29 | 1 | 1 | 0 | 0 | 0 | — | — | 30 | 1 |
| รวมทั้งหมด | รวมทั้งหมด | รวมทั้งหมด | 194 | 13 | 5 | 0 | 10 | 0 | 2 | 0 | 211 | 13 |
↑  ลงเล่นในแชมเปียนชิปเพลย์ออฟ]]
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2020 | 4 | 0 |
| อังกฤษ | 2021 | 3 | 0 |
| รวมทั้งหมด | รวมทั้งหมด | 7 | 0 |
แหล่งข้อมูลอื่น

Profile at the Leeds United F.C. website
Profile at the Football Association website
| ด ค กผู้เล่นชุดปัจจุบันของสโมสรฟุตบอลอิปสวิชทาวน์  |
| --- | --- |
 1 มูริช  2 ฮ.คลาร์ก  3 เดวิส  5 มุรซี  6 วูลเฟนเดน  7 เบิร์นส์  8 ฟิลลิปส์  10 แชปลิน  12 คาจูสเต  13 สลิกเกอร์  14 เทย์เลอร์  15 เบอร์เกส  16 อัล-ฮามาดี  18 จอห์นสัน  19 ดีแลป  20 ฮัตชินสัน  21 โอกเบเน  22 ทาวน์เซนด์  23 ซโมดิกส์  24 กรีฟส์  25 ลูองโก  26 โอเชีย  27 เฮิร์สต์  28 วอลตัน  33 บรอดเฮด  40 ตวนเซเบ  47 จ.คลาร์ก  ผู้จัดการ: แม็คเคนนา 
| ด ค กรายชื่อนักกีฬาทีมชาติอังกฤษ – รองชนะเลิศ ฟุตบอลชิงแชมป์แห่งชาติยุโรป 2020 |
| --- | --- | --- |
|  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เจ. เฮนเดอร์สัน  9 เคน (c)  10 สเตอร์ลิง  11 แรชฟอร์ด  12 ทริปเปียร์  13 ดี. เฮนเดอร์สัน (นัดแรก) / แรมส์เดล (นัดต่อมา)  14 ฟิลลิปส์  15 มิงส์  16 โคอาดี  17 แซนโช  18 แคลเวิร์ต-ลูอิน  19 เมานต์  20 โฟเดน  21 ชิลเวลล์  22 ไวต์  23 จอห์นสตัน  24 เจมส์  25 ซากา  26 เบลลิงงัม  ผู้ฝึกสอน: เซาท์เกต  |  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เจ. เฮนเดอร์สัน  9 เคน (c)  10 สเตอร์ลิง  11 แรชฟอร์ด  12 ทริปเปียร์  13 ดี. เฮนเดอร์สัน (นัดแรก) / แรมส์เดล (นัดต่อมา)  14 ฟิลลิปส์  15 มิงส์  16 โคอาดี  17 แซนโช  18 แคลเวิร์ต-ลูอิน  19 เมานต์  20 โฟเดน  21 ชิลเวลล์  22 ไวต์  23 จอห์นสตัน  24 เจมส์  25 ซากา  26 เบลลิงงัม  ผู้ฝึกสอน: เซาท์เกต  |  |
| ด ค กรายชื่อนักกีฬาทีมชาติอังกฤษ – ฟุตบอลโลก 2022 |
| --- | --- | --- |
|  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เฮนเดอร์สัน  9 เคน (กัปตัน)  10 สเตอร์ลิง  11 แรชฟอร์ด  12 ทริปเปียร์  13 โพป  14 ฟิลลิปส์  15 ไดเออร์  16 โคอาดี  17 ซากา  18 อเล็กซานเดอร์-อาร์โนลด์  19 เมานต์  20 โฟเดน  21 ไวต์  22 เบลลิงงัม  23 แรมส์เดล  24 วิลสัน  25 แมดดิสัน  26 แกลลาเฮอร์  ผู้ฝึกสอน: เซาท์เกต  |  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เฮนเดอร์สัน  9 เคน (กัปตัน)  10 สเตอร์ลิง  11 แรชฟอร์ด  12 ทริปเปียร์  13 โพป  14 ฟิลลิปส์  15 ไดเออร์  16 โคอาดี  17 ซากา  18 อเล็กซานเดอร์-อาร์โนลด์  19 เมานต์  20 โฟเดน  21 ไวต์  22 เบลลิงงัม  23 แรมส์เดล  24 วิลสัน  25 แมดดิสัน  26 แกลลาเฮอร์  ผู้ฝึกสอน: เซาท์เกต  |  |
โคด้า หัวใจไม่ไร้เสียง

| โคด้า หัวใจไม่ไร้เสียง |
| --- | --- |

กำกับ: ไซอัน เฮเดอร์
บทภาพยนตร์: ไซอัน เฮเดอร์
สร้างจาก: ร้องเพลงรัก ให้ก้องโลก โดย วิกตอรียา เบอโดส ตอมา บีเดอแก็ง สตานิสลัส กาเร เดอ มาลแบร์ก เอริก ลาร์ตีโก
อำนวยการสร้าง:   ฟาบริส จานแฟร์มี  ฟีลิป รุสแล  เฌโรม แซดู  แพทริก วากส์เบอร์เกอร์ 
นักแสดงนำ:   เอมีเลีย โจนส์  เอวเฆนิโอ เดร์เบซ  ทรอย คอตเซอร์  เฟอร์เดีย วอลช์-พีโล  แดเนียล ดูแรนต์  มาร์ลี แมตลิน 
กำกับภาพ: เปาลา วิโดโบร
ตัดต่อ: เฌราร์ บริสซง
ดนตรีประกอบ: มาริอุส เดอ วรีส์
บริษัทผู้สร้าง:   ปาเต๊ะ  ว็องโดมพิกเจอส์  
ผู้จัดจำหน่าย: แอปเปิลทีวี+
วันฉาย: 28 มกราคม 2021 (ซันแดนซ์)  13 สิงหาคม 2021 (สหรัฐ)
ความยาว: 111 นาที
ประเทศ:   ฝรั่งเศส  สหรัฐ 
ภาษา:   ภาษามืออเมริกัน  อังกฤษ 
ทุนสร้าง: 10 ล้านดอลลาร์สหรัฐ
ทำเงิน: 2.2 ล้านดอลลาร์สหรัฐ
โคด้า หัวใจไม่ไร้เสียง (อังกฤษ: CODA) เป็นภาพยนตร์แนวก้าวผ่านวัยและหัสนาฏกรรมที่ออกฉายในปี 2021 เขียนบทและกำกับโดยไซอัน เฮเดอร์ ดัดแปลงจากภาพยนตร์ฝรั่งเศส-เบลเยียมเมื่อปี 2014 เรื่อง ร้องเพลงรัก ให้ก้องโลก ภาพยนตร์นำแสดงโดยเอมีเลีย โจนส์ ในบท รูบี รอสซี เด็กที่มีพ่อแม่เป็นคนหูหนวก (CODA) และเป็นสมาชิกเพียงคนเดียวในครอบครัวที่ได้ยินเสียง ผู้ซึ่งพยายามช่วยเหลือครอบครัวของเธอประคับประคองธุรกิจประมงไปพร้อม ๆ กับการไล่ตามความฝันที่จะเป็นนักร้อง
ภาพยนตร์มีการใช้นักแสดงหูหนวกมาร่วมแสดงกับโจนส์ โดยสื่อสารด้วยภาษามืออเมริกัน ร่วมด้วยเอวเฆนิโอ เดร์เบซ, ทรอย คอตเซอร์, เฟอร์เดีย วอลช์-พีโล, แดเนียล ดูแรนต์ และมาร์ลี แมตลิน แสดงในบทบาทสมทบ ภาพยนตร์ถือเป็นการผลิตร่วมกันระหว่างประเทศฝรั่งเศสและสหรัฐ โดยมี ฟีลิป รุสแล จาก ร้องเพลงรัก ให้ก้องโลก กลับมาทำหน้าที่เป็นผู้อำนวยการสร้างอีกครั้ง ภาพยนตร์ถ่ายทำที่กลอสเตอร์ รัฐแมสซาชูเซตส์ ในสหรัฐ
โคด้า หัวใจไม่ไร้เสียง ฉายรอบปฐมทัศน์โลกเมื่อวันที่ 28 มกราคม 2021 ที่เทศกาลภาพยนตร์ซันแดนซ์ 2021 ซึ่งแอปเปิลได้รับสิทธิ์เป็นผู้จัดจำหน่าย และฉายบนบริการสตรีมมิง แอปเปิลทีวี+ เมื่อวันที่ 13 สิงหาคม 2021 ภาพยนตร์ได้รับคำวิจารณ์เชิงบวกเป็นส่วนใหญ่จากนักวิจารณ์ โดยชื่นชมบทภาพยนตร์ของเฮเดอร์และการแสดงของคอตเซอร์ แม้ผลตอบรับจากผู้ชมหูหนวกจะแบ่งออกเป็นหลายขั้วก็ตาม ภาพยนตร์ได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี 2021 และตั้งแต่นั้นมาก็ถูกยกให้เป็นหนึ่งในภาพยนตร์ที่ดีที่สุดในคริสต์ทศวรรษ 2020
โคด้า หัวใจไม่ไร้เสียง ได้รับรางวัลมากมาย รวมถึงรางวัลออสการ์จำนวน 3 สาขา ได้แก่ ภาพยนตร์ยอดเยี่ยม, นักแสดงสมทบชายยอดเยี่ยม สำหรับคอตเซอร์ และบทภาพยนตร์ดัดแปลงยอดเยี่ยม กลายเป็นภาพยนตร์เรื่องที่เจ็ดที่ได้รับรางวัลภาพยนตร์ยอดเยี่ยมที่ชนะทุกสาขาที่ได้เข้าชิง ต่อจาก วิงส์ (1927), แกรนด์โฮเทล (1932), อิตแฮปเพนวันไนต์ (1934), จีจี้ สาวโลกีย์ (1958), จักรพรรดิโลกไม่ลืม (1987) และ ลอร์ดออฟเดอะริงส์: มหาสงครามชิงพิภพ (2003) และยังเป็นภาพยนตร์เรื่องแรกที่จัดจำหน่ายโดยบริการสตรีมมิงและภาพยนตร์เรื่องแรกที่เปิดตัวในเทศกาลภาพยนตร์ซันแดนซ์ที่ได้รับรางวัลภาพยนตร์ยอดเยี่ยม โดยคอตเซอร์กลายนักแสดงชายหูหนวกคนแรกที่ได้รับรางวัลออสการ์และรางวัลแบฟตา